**Z A P I S N I K**

**srečanja tajnikov ŽPS Škofije Koper**

**dne 2. april 2022**

**Srečanje je bilo izvedeno v dvorani Škofijske gimnazije Vipava, s pričetkom ob 9.00 in zaključkom ob 13.00.**

**Prisotni:** msgr. dr. Jurij Bizjak, vikar za pastoralo gospod Ervin Mozetič in tajniki ŽPS (podpisna lista).

**DNEVNI RED SREČANJA:**

1. **Molitev**
2. **Beseda škofa msgr. dr. Jurija Bizjaka o sinodi**
3. **Vloga tajnika in članov ŽPS in sinodalno dogajanje – g. Ervin Mozetič**
4. **Pogovor ob sinodalnih vprašanjih**
5. **Skupni pogovor**
6. **Sklep**

**POTEK SREČANJA**

1. **Molitev in pozdravni nagovor**

Srečanje se je začelo s pozdravnim nagovorom in molitvijo, ki jo je vodil vikar za pastoralo gospod Ervin Mozetič.

1. **Beseda gospoda škofa Jurija Bizjak**

Gospod škof Jurij Bizjak je prisotne uvodoma nagovoril s spodbudnimi besedami in razmišljanjem o poti, ki jo moramo v času sinode skupaj prehoditi. Izpostavil je nekaj prizorov iz svetega pisma, ki nas spomnijo na skupno pot in so smerokazi za notranji napredek, ki ga vsak od nas potrebuje za delo, ki ga opravlja.

Pomembno je, da se kristjani zavedamo, da cilj sinodalnega procesa ni v preprostem opravljanju vrste nekih nalog, ki imajo svoj začetek in konec, ampak je pot pristne rasti v občestvo in poslanstvo, h kateremu Bog kliče Cerkev.

1. **Vloga tajnika in članov ŽPS in sinodalno dogajanje**

Gospod Ervin Mozetič je v nadaljevanju izpostavil nekaj ključnih informacij o sinodi in izpostavil deset tematskih jeder za preučevanje v sinodalnem dogajanju.

**3.1. Sinoda**

S sinodo papež Frančišek vabi vso Cerkev k razmisleku o temi, ki je odločilnega pomena za njeno življenje in poslanstvo: *»Ravno pot sinodalnosti je pot, ki jo Bog pričakuje od Cerkve tretjega tisočletja.«*

Že beseda cerkev (lat. ecclesia) v grščini pomeni sklic, zbor ljudstva.

Tudi beseda sinoda ima podoben pomen.

Danes tako ločimo med koncilom, ki je za vso Cerkev (zadnji je bil drugi vatikanski koncil v letih 1962–1965), in med sinodo, ki je nekoliko bolj lokalne narave.

Sinoda pa ima tudi drug pomen. Grški synodos je sestavljenka iz syn (skupaj) in hodos (hoditi, potovati)

Sinoda naj ne bo le zborovanje škofov, ampak mora biti pot, ki jo bomo prehodili vsi verniki skupaj kot Cerkev, vsi različni udje tega skrivnostnega Kristusovega telesa. Gre za proces, ki ga moremo prehoditi skupaj, kot Cerkev, da to zadeva tudi verne laike in ni le stvar škofov.

**3.2. Za sinodalno cerkev**

Geslo sinode je ***Za sinodalno Cerkev: občestvo, sodelovanje, poslanstvo.***

**Kakšne so novosti?**

* Prva je ta, da bo sinoda potekala tri leta (2021–2023), in sicer v treh stopnjah: na ravni posameznih škofij, na kontinentalni ravni in nazadnje na ravni celotne Cerkve.
* Posebna novost je, da gre za prvo sinodo, ki ne bo od začetka do konca potekala v Rimu, ampak na različnih koncih sveta
* Pomembna novost je tudi, da se želi z začetkom sinodalne poti v posamezni škofiji posebej prisluhniti tamkajšnjim vernikom, da sinoda torej ne bo le zborovanje škofov, ampak pot celotne Cerkve.

Temeljno vprašanje, ki ga zastavljajo spremljajoči dokumenti je: »*Kako se danes na različnih ravneh (od krajevne do vesoljne) uresničuje ta »skupna hoja«, da oznanja evangelij v skladu z zaupanim ji poslanstvom; h katerim korakom nas vabi Sveti Duh, da bi rastli kot sinodalna Cerkev?«*

Sinodalna Cerkev je potujoča, misijonarska in ima odprta vrata. Papež dodaja, da cilj procesa ni v pisanju drugih dokumentov, temveč v navduševanju ljudi, da začnejo sanjati, v kakšno Cerkev smo poklicani.

**3.3. Kaj je potrebno za sinodo?**

**Za sinodo je potrebno:**

* **Občestvo.** Čeprav smo razpršeni po vsej škofiji, nas Bog združuje v eno«; »Naš cilj ni, da bi bili vsi enaki, ampak da skupaj hodimo naprej, si delimo skupno pot in sprejmemo našo raznolikost
* **Sodelovanje.** Verni laiki morajo odigrati ključno vlogo. Prizadevati si je treba za vključitev tistih, ki so včasih izključeni, tudi pripadnikov drugih krščanskih veroizpovedi in drugih veroizpovedi, ljudi, ki živijo v revščini in na obrobju, ljudi z motnjami v razvoju, mladih, žensk itd.
* **Poslanstvo.** »Vsak kristjan ima ključno vlogo pri poslanstvu Cerkve«; »Vsi krščeni so živi kamni pri gradnji Kristusovega telesa«; »Nihče ni izključen iz veselja evangelija«; »Laiki imajo posebno poslanstvo pri pričevanju za evangelij na vseh področjih človeške družbe«; »Jezusovi učenci smo kvas sredi človeštva, ki dviguje Božje kraljestvo po vsem svetu«.

**3.4. Odnos do sodelovanja v sinodalnem procesu**

* Sinodalnost zahteva čas za podelitev.
* Ponižnost pri poslušanju potrebuje tudi pogum pri govorjenju.
* Dialog nas vodi k novosti.
* Odprtost za spreobrnjenje in spremembe.
* Sinode so cerkvena vaja razločevanja.
* Smo znamenja Cerkve, ki posluša in je na poti.
* Premagajmo nadlogo klerikalizma.
* Rešimo se virusa samozadostnosti.
* Premagujmo ideologije.

**3.5. Deset tematskih jeder za preučevanje v sinodalnem dogajanju**

1. Tovariši na poti
2. Poslušati
3. Spregovoriti
4. Praznovati
5. Soodgovornost v poslanstvu
6. Dialog v Cerkvi in v družbi
7. Z drugimi krščanskimi veroizpovedmi
8. Oblast in sodelovanje
9. Razločevati in Odločati
10. Vzgajati se za sinodalnost

**4. Delo v skupinah**

Po odmoru smo srečanje nadaljevali s pogovori v različnih skupinah glede na spodaj navedeno temo:

Če vzamemo vsako besedo posebej, dobimo vsebino ŽPS-ja. Je »župnijski«, se pravi, je odraz župnije, skupnosti kristjanov, ki živi na določenem ozemlju. ŽPS ima zato nalogo, da lastno župnijo pozna, z njo diha, jo ima rad. Je »pastoralni«, kar pomeni, da ima nalogo spremljati in premišljevati pastoralo, se v tem pogledu tudi izobraževati. In je »svet«, torej ni »vlada« neke župnije; ŽPS ne župnikuje namesto župnika.

1. **Katera dobra izkušnja sodelovanja, skupnega dela, življenja vam pride na misel? Pomislite na en konkreten dogodek ali na nekaj, kar vas je povezalo ali vas povezuje?**

***Odgovori skupin:***

* *Vse dejavnosti, ki jih organiziramo v župniji so dobre izkušnje za rast naših župnijskih občestev;*
* Povežejo nas akcije, ko je potrebno stopiti skupaj. Skupni dogodki, farni prazuniki, obletnice
* Župnijska romanja, skupno delo(čiščenje, krašenje, bralci…zunanja dela ob praznovanjih(birme, obhajila.
* Posebne priložnosti dajejo možnost priprave, ki zelo poveže člane župnije – agape (možnost doživeti pripadnost župnijski skupnosti.
* Vstajenjska sveta maša, srebrni jubilej mašniškega posvečenja so dogodki, ki zbližajo širše občestvo v župniji, dogodki, kot so križev pot ob soški fronti pritegne ljudi, ki običajno ne obiskujejo verskih obredov.
* Namesto verouka - 15 minutna priprava na mašo za 1. triado; takrat pri sv. maši vse družine.
* Skupna molitev: npr. Marijini kipci krožijo po župniji, kjer se ustavi, se moli za mir v Ukrajini.

1. **Se vam zdi, da je dovolj povezave med ŽPS-ji in škofijo?**

**Odgovori skupin:**

* *Ni neposredne povezave in vprašanje je, v čem jo sploh potrebujemo. Imamo duhovnike, ki so vez s škofijo in menimo, da so vizitacije po župnijah ustrezne in časovno dovolj pogoste. Bolj pomembne so druge povezave, škofijski dogodki (mladi, družine itd.), dekanijske povezave ipd.;*
* **Povezava nezadostna, zgolj formalna. Odgovori so prepočasni, ni poslušanja. Povezava je premosorazmerna z geografsko oddaljenostjo sedeža škofije.**
* **Pomembno je vernike obvestiti tudi preko družbenih omrežij. Premalo informacij s strani škofije.**
* **Škofija je odprta za sodelovanje, če bi le želeli, ob vizitacijah so srečanja z ŽPS, ŽGS, ljudmi in podobno.**
* **Podobna srečanja tudi v prihodnje ohranjati. Povezava s škofijo je posredna, preko duhovnika in domačega ŽPS, ki je svetovalno telo župnika v župniji.**
* **Tajnik lahko izbere polno informacij s spletnih strani škofije in Slovenske cerkve in jih posreduje naprej. Tudi to je naloga.**
* Da, preko župnika. Menimo, da so vrata škofije vedno odprta in bi tudi v primeru težav, osebnih ali ŽPS prošenj lahko prišli do škofa in pristojnih.

1. **Kje vidite težave, ovire za skupno delo in sodelovanje?**

**Odgovori skupin:**

* *Pasivnost vernikov, prevzemanje odgovornosti, žrtvovanje, odločenost;*
* Individualizem, nezainteresiranost za skupnost, nepripravljenost si vzeti čas za skupnost, lagodna zasidranost v ugodju, manjka mreženje med ljudmi v župniji, laiki iščejo duhovnost, duhovniki se ukvarjajo z gospodarskimi in drugimi zadevami, manjka pobud od spodaj, ki jih je potrebno podpreti z optimizmom.
* Pomanjkanje ponižnosti v sprejemanju novih oseb in mišljenja, zapiranje v ozke interesne skupine.
* Mi ne damo pobud na škofijo za sodelovanje. Preko elektronskih medije bi nekdo objavljal vse novice ŽPS. Prevelika pasivnost članov ŽPS in premalo skupnih srečanj.
* Ponekod je problem pogostost srečanj ŽPS. Težave so tudi, da si ne upamo prevzeti odgovornosti, dati pobudo, torej manjka poguma, časa, in postaviti prave ljudi na prava mesta.
* Zamere, zakoreninjeni v preteklost – tako je vedno bilo, starejši župniki, ni več življenjskega elana.
* Ljudje smo zapečkarji, preveč smo vezani samo na svojo župnijo, kar je težava tudi pri združevanjih župnij. Težko sprejmemo (tudi v cerkvi) ljudi iz druge župnije /cerkve, jih gledamo postrani, namesto, da bi jim V času pandemije ni bilo srečanj ŽPS.
* Premalo se potrudimo, da bi ponudili svoj dar, ki ga ima vsak med nami.

1. **Ponovno pomislimo na svojo župnijo ... Kakšna je moja vloga kristjana, člana te Cerkve: Kaj konkretno lahko jaz (sam ali skupaj z drugimi) naredim za to, da bo naša Cerkev bolj povezana; da bo naredila več za skupno dobro; da bo zame in za ljudi okoli mene bolj živa, da bomo rastli v naši skupni hoji?**

**Odgovori skupin:**

* *Da tkemo nove in globlje vezi, da se učimo drug od drugega, da gradimo mostove, da razsvetlimo razum, da ogrejemo srca in da okrepimo roke za naše skupno poslanstvo;*
* Druženje po maši, povezovanje v župniji in v kraju, pomembno, je da smo odprti, molitev za župnijo, povezanost med župnijami na pevskem področju, organizacija romanj, križevega pota, povezovanje različnih skupin; skupna molitev za pokojne v trenutki smrti, se zbrati skupaj ob skupni molitvi.
* Biti z zgledom vzor in z dejanji spodbuda za sebe in skupnost.
* Potrebno bi bilo zajeti posamezne družine v celoto, bojimo se pristopiti k vrstnikom.
* Biti odprt za vse ljudi. Odgovornost pri svojem delu kot tajnik ŽPS, povezan s člani in vez med člani in župnikom in ljudmi.
* Aktivno sodelovanje, vendar spodbuditi druge, jih vključiti, povabiti, pričevati, poskrbeti tudi za starejše, ne samo za mlade.
* Se ustavit pred cerkvijo po sv. maši. Biti prvi, ki prinese pecivo, sok. Zakaj pa ne?
* Se posvetit ministrantom. Srečanja za ministrante lahko vodijo tudi laiki. Npr. pomemben je tudi obred sprejema v ministrante (se dečki vležejo na tla, kot duhovniki,…,da so ponosni na to, da smejo služiti)
* Več bi si morali prizadevati za sodelovanje s starši. Vzhajati jih, da bodo ti doma predajali vero naprej.
* Prevečkrat vse želimo narediti sami (vedno isti sodelujejo), a je treba k sodelovanju povabit tudi druge.
* Vzgajati za prostovoljstvo.
* Sejati. Če seješ, zrase. Delati noč in dan, pozabit na sebe, se dat na razpolago.
* Ustanoviti skavte, začeti z bobri, čeprav smo odrasli, ne čakati na druge.

Koper, 2. 4. 2022

Zapisal: Leon Senica, tajnik ŽPS – Koper –sv. Marko

Pregledal: Ervin Mozetič